b'\n_START_ARTICLE_\nIvan Aleksejevi\xc4\x8d Hru\xc5\xa1\xc4\x8dov\n_START_SECTION_\n\xc5\xbdivljenje\n_START_PARAGRAPH_\n1. januarja 1778 je vstopil v Izmailovski polk; leta 1793 je pridobil \xc4\x8din zastavnika. V letih 1792 in 1794 je sodeloval v bojih proti silam Poljske konfederacije, nakar pa je bil leta 1794 kot gardni major preme\xc5\xa1\xc4\x8den v Elisavetgradski konjeni\xc5\xa1ko-lovski polk._NEWLINE_Leta 1796 je sodeloval v bojih proti Perzijcem in v letih 1799-1800 v \xc5\xa1vicarski kampanji. 22. avgusta 1799 je bil povi\xc5\xa1an v polkovnika. Sodeloval je tudi v bojih proti Francozom v letih 1805 in 1807. 4. julija 1805 je bil imenovan za poveljnika Moskovskega dragonskega polka in 28. septemba 1806 za poveljnika Arzamaskega dragonskega polka._NEWLINE_24. maja 1807 je bil povi\xc5\xa1an v generalmajorja. Leta 1810 se je udele\xc5\xbeil vojne proti Turkom. V za\xc4\x8detku patriotske vojne leta 1812 je bil poveljnik Arzamaskega dragonskega polka, nato pa je postal poveljnik 16. brigade 5. konjeni\xc5\xa1ke divizije. Sodeloval je v bojih v Nem\xc4\x8diji ter pri zavzetju Pariza._NEWLINE_Po vojni je bil poveljnik 1. brigade 1. konjeni\xc5\xa1ko-lovske divizije. Med 27. novembrom 1816 in 23. aprilom 1827 je bil poveljnik 1. konjeni\xc5\xa1ko-lovske divizije, nato pa se je vrnil na mesto brigadnega poveljnika._NEWLINE_Upokojen je bil 20. marca 1818.'